Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18514

2. Függelék A2-1. vagy A2-2. ábrák fényerősségre vonatkozó követelményeinek. 11.1.3 A fényrendszer tervezésénél alkalmazott repülési pálya határokat és értékeket az A-4. ábra mutatja be. 11.2 Létesítési határértékek Vízszintes 11.2.1 A létesítési határértékeket az A-6. ábra ábrázolja. 11.2.2 A bevezető fényrendszer középvonala a lehető legnagyobb mértékben, de maximálisan ±15’ (fokperc) tűréshatáron belül essen egybe a futópálya meghosszabbított középvonalával. 11.2.3 A középvonal fények hosszirányú távköze olyan legyen, hogy minden egyes keresztfénysor egy-egy fény-egysége, vagy fény csoportja, valamint a metsző középvonal fények egymáshoz képest a lehető leginkább egyenletes távolságra elosztva helyezkedjenek el. Ez vonatkozik a küszöb és a keresztfénysor, valamint két keresztfénysor egység közötti középvonal fényekre is. 11.2.4 A rövid és a teljes keresztfénysor egységek a bevezető fényrendszer középvonalfényeihez viszonyítva megfelelő szögben, de az A-6.(A) ábra esetén maximálisan ±30’ (fok-perc), az A-6. (B) ábra esetén ±2° tűréshatáron belül helyezkedjenek el. 11.2.5 Ha a keresztfénysort eredeti kijelölt helyéről át kell helyezni, a vele szomszédos keresztfénysort is helyezzék át lehetőség szerint olyan mértékben, hogy a távközök változatlanul egyenlők maradjanak. 2007/70/II. szám 11.2.6 Amennyiben az A-6. (A) ábrán látható rendszerben levő keresztfénysort eredeti helyéről áthelyezték, annak teljes hosszát úgy változtassák meg, hogy az a vonatkozási ponttól számított tényleges távolság 1/20 része maradjon. Mindazonáltal nem szükséges a fény-egységek közötti szabványos 2.7 méteres távolság megváltoztatása, de a keresztfénysorok s bevezető fényrendszer középvonala mentén változatlanul szimmetrikusan helyezkedjenek el. Függőleges 11.2.7 A legkedvezőbb elrendezés az, ha az összes bevezető fény-egység a küszöbön vízszintes síkban halad át (lásd A-7. ábra), tehát a helyi körülmények figyelembevétele mellett ezt a célkitűzést tartsák szem előtt. Mindazonáltal az épületek, fák és egyéb tárgyak nem takarhatják el a fényeket a repülőgépvezető (látótere) elől, aki a külső jeladó berendezés (marker) környékén várhatóan 1°-al az elektronikus megközelítési siklópálya alatt repül. 11.2.8 A futópálya végétől 150 méter távolságon belül, valamint a biztonsági felszállási, vagy végbiztonsági megállási területen a fényeket a helyi körülmények figyelembevétele mellett a talajhoz lehető legközelebb helyezzék el, hogy a lehető legnagyobb mértékben csökkentsék túlfutás, vagy korai földetérés miatt a repülőgépet fenyegető veszély illetve sérülés kockázatát. A biztonsági felszállási, vagy végbiztonsági megállási területen túl nem annyira szükséges a földhöz közeli elhelyezés és ezért a földfelszín egyenetlenségeit a megfelelő magasságú tartószerkezetek felhasználásával kiegyenlíthetik. 11.2.9 Kívánatos, hogy a fény-egységeket lehetőleg úgy szereljék fel, hogy a középvonal mindkét oldalán 60 méter távolságon belül semmiféle tárgy ne nyúljon a bevezető fényrendszer síkja fölé. Ahol a középvonaltól 60 méter távolságon belül és precíziós bevezető fényrendszer esetén a küszöbtől 1350 méter, vagy egyszerű bevezető fényrendszer esetén 900 méter távolságon belül magas tárgy helyezkedik el, tanácsos a fényeket úgy elhelyezni, hogy a fényrendszer síkjának külső fele a tárgy fölé nyúljon. 11.2.10 A felszín síkja téves ábrázolásának elkerülése érdekében a fényeket a futópálya a küszöbtől kifelé 300 méter távolságig 1:66 aránynál, ezen túl pedig 1:40 aránynál nagyobb mértékben lejtve ne helyezzék el. A II. és III. kategóriás bevezető fényrendszernél szigorúbb követelmény lehet szükséges, például a küszöbtől számított 450 méter távolságon belül lejtés nem lehetséges. 11.2.11 Középvonal. A bevezető fényrendszer középvonal bármely részének (beleértve a biztonsági felszállási és a végbiztonsági megállási területeket is) lejtése, vagy emelkedése a lehető legkisebb legyen, de ne haladja meg az 1:60 arányt. A gyakorlati tapasztalatok azt mutatták, hogy emelkedés esetén 1:66 arány, lejtés esetén pedig 1:40 arány bármely részen elfogadható. 11.2.12 Keresztfénysor. A keresztfénysor fény-egységeket úgy helyezzék el, hogy a csatlakozó középvonalon áthaladó egyenes szakasz lehetőleg vízszintes legyen. Mindazonáltal megengedhető, hogy a keresztfénysor fény-egységet nem több, mint 1:80 arányú keresztirányú lejtésben szereljék fel, ha ez lehetővé teszi a talaj közelében történő elhelyezést a biztonsági felszállási, vagy végbiztonsági megállási területen belül ott, ahol maga a terület keresztirányban lejt. 2007/70/II. szám A-4. ábra:I. II. és III. kategóriás üzemelés repülési pálya szakaszai a fényrendszer tervezéshez (a névleges megközelítési siklópálya 99 % valószínűséggel 3°) 2007/70/II. szám A/ egy fény-egységből álló rendszer B/ keresztfénysor egységből álló rendszer A-5. ábra: Egyszerű bevezető fényrendszerek 2007/70/II. szám 11.3 Akadálymentesség 11.3.1 Az akadálymentesség biztosítása érdekében fényrendszer síkot határoztunk meg és a bevezető fényrendszer összes fény-egysége ezen síkon helyezkedik el. A sík formája négyszögletes és oldalai a középvonal mentén szimmetrikusak. A sík a futópálya küszöbnél kezdődik és a bevezető fényrendszer megközelítési végétől 60 méter távolságig tart, szélessége 120 méter. 11.3.2 A fényrendszer síkjának határain belül, az alábbi kivételektől eltekintve semmiféle tárgy nem nyúlhat ezen sík fölé. Az összes út és autópálya szakasz, amelynek legnagyobb magassága több mint 4.8 méter (az út alapszint felett), akadálynak tekintendő. Kivételt képeznek a repülőtéri szolgálati utak, amelyeken az összes gépjármű forgalom a repülőtéri hatóság ellenőrzése és a repülőtéri irányító szolgálat irányítása alatt áll. A vasúti pályák, amelynek legnagyobb magassága több mint 5.4 méter (a sínek felső szintje felett), a forgalom nagyságától függetlenül akadálynak tekintendők. 11.3.3 Elismert tény, hogy az elektronikus leszállító rendszer egyes részeit, mint például az antennákat, reflektorokat és monitorokat a fényrendszer síkja fölé kell elhelyezni. Tegyenek meg mindent azért, hogy ezek az eszközök a fényrendszer síkján kívülre kerüljenek, ami különösen a reflektorok és monitorok esetében sokszor megvalósítható. 11.3.4 Ahol az ILS iránysáv adót a fényrendszer síkjának határain belül helyezik el, az adó, vagy legalább annak antennája a sík fölé kell nyúljon. Ilyen esetekben a szerkezet magasságát a legkisebbre korlátozzák és azt a küszöbtől lehető legtávolabbra helyezzék el. Általános szabályként elfogadható, hogy a megengedhető magasság értéke a küszöbtől számított 30 méterenként 15 cm. Például, ha egy iránysáv adó 300 méterre van a futópálya küszöbtől, az antenna rendszer legfeljebb tízszer 15 cm. magassággal, azaz 150 cm-el nyúlhat a bevezető fényrendszer síkja fölé, azonban ezt a magasságot az ILS berendezés megfelelő működésének biztosítása mellett a lehető legkisebbre korlátozzák. 11.3.5 Az MLS oldalszög adóantenna elhelyezésével kapcsolatosan kövessék a 10. Annex G. Melléklet 1. részében található útmutatót. Ebben az anyagban tájékoztatást adunk az ILS iránysáv adóval együtt történő telepítésre is és jelezzük, hogy az MLS oldalszög adóantennát a fényrendszer határain belül is elhelyezhetik, ahol annak más, a bevezető fényrendszer határain túl történő telepítése nem lehetséges, vagy nem kívánatos. Ha az MLS oldalszög adóantenna a futópálya meghosszabbított középvonalában helyezkedik el, az a lehető legtávolabb legyen a hozzá legközelebb eső fény-egységtől (a futópálya vége irányba). Ezen felül az MLS oldalszög adóantenna fázis-központja legalább 30 cm-el magasabban legyen, mint a hozzá legközelebb eső fény-egység. Ez a magasság 15 cm-re csökkenthető, ha a területen kedvezőtlen sugárterjedést nem tapasztalnak. A fenti előírás teljesítése, melynek célja az, hogy az MLS jelminőségét a bevezető fényrendszer elemei ne befolyásolják, azt eredményezheti, hogy az MLS oldalszög adóantenna részben takarja a fényrendszert. Annak érdekében, hogy ez a fényrendszer teljesítményét, illetve felhasználhatóságát ne csökkentse, az antennát ne helyezzék el a futópálya végétől számított 300 méter távolságon belül. A legjobb elhelyezési pont a 300 méter távolságra levő keresztfénysor után 25 méterre van. Ezzel az antenna 5 méterrel a futópálya vége mögött 330 méter távolságra levő fény-egység elé kerül. Ahol az MLS oldalszög adóantennát így telepítik, az csak a keresztfénysor középső fényét takarja részlegesen. Természetesen lényeges, hogy a keresztfénysor többi fénye mindig működőképes maradjon. 11.3.6 A fényrendszer sík határain belül levő olyan tárgyakat, amelyek miatt az előírások teljesítése érdekében a sík lejtésének növelése lenne szükséges, távolítsák el, helyezzék át, vagy csökkentsék annak magasságát, amennyiben ez a lejtés növelésével szemben gazdaságosabban végrehajtható. 11.3.7 Bizonyos esetekben létezhetnek olyan tárgyak, amelyek eltávolítása, áthelyezése, vagy magasságának csökkentése gazdaságosan és hatékonyan nem végezhető el. Ezek a futópálya küszöbhöz olyan közel 2007/70/II. szám helyezhetők el, hogy megsérthetik a 2 %-os lejtő síkját. Ahol ez szükséges és nincs más megoldás, a 2 százalékos lejtést olyan mértékben növeljék, hogy a bevezető fényrendszer a tárgy fölött legyen. Ez a lehetőség csak olyan helyekre vonatkozik, ahol az előírás teljesítése nem lehetséges. A lejtés növelését a lehető legkisebbre korlátozzák és a rendszer legkülső részén negatív lejtés nem lehetséges. 11.4 A csökkentett hosszúságú fényrendszer hatásai 11.4.1 A precíziós bevezetés végrehajtása során a repülőgépvezetőnek közvetlenül a leszállás előtt látás utáni tájékozódásra van szüksége és ezért nem lehet eléggé hangsúlyozni a precíziós bevezetések végrehajtását segítő megfelelő fénytechnikai berendezések szükségességét. Az ilyen üzemeltetés biztonsága és rendszeressége a látás utáni tájékozódás minőségétől függ. A futópálya küszöb feletti azon magasság, amelyen a repülőgépvezető eldönti, hogy megfelelő látás után tájékozódás áll rendelkezésére a precíziós megközelítés folytatására és a leszállás végrehajtására a megközelítés típusától, az időjárási körülményektől, a földi és légijármű berendezésektől, stb. függ. Az összes típusú megközelítés végrehajtásához megfelelő bevezető fényrendszer hosszúsága 900 méter és lehetőség szerint mindig biztosítsák ezt a hosszúságot. 11.4.2 Bizonyos futópálya helyszínek esetében azonban a precíziós megközelítések végrehajtásához nem lehetséges ilyen, 900 méter hosszú bevezető fényrendszer kialakítása. 11.4.3 A fenti esetekben tegyenek meg mindent a lehető leghosszabb bevezető fényrendszer biztosítása érdekében. A csökkentett hosszúságú fényrendszerrel rendelkező futópálya vonatkozásában az illetékes hatóság üzemeltetési korlátozásokat rendelhet el. Számos tényező befolyásolja azt a magasságot, amelyen a repülőgépvezetőnek el kell döntenie, hogy folytatja a leszálláshoz történő megközelítést, vagy megszakítja azt. Tudomásul kell venni, hogy a meghatározott magasság elérésénél a repülőgépvezető nem pillanatnyi, gyors döntést hoz. A megközelítési és leszállási manőver folytatásának eldöntése folyamatos szellemi tevékenység, amelynek csak végső pontja, azaz befejezése történhet meg a meghatározott magasságon. Ha a fények a döntési pont elérése előtt nem láthatók, a repülőgépvezető látás utáni tájékozódásának folyamata korlátozott lesz és jelentősen megnő a megszakított megközelítés végrehajtásának (azaz az átstartolásnak) valószínűsége. Az illetékes hatóságnak számos üzemeltetési tényezőt kell figyelembe venni a precíziós megközelítésre vonatkozó korlátozások elrendelése előtt, amelyeket a 6. Annex-ben részletesen ismeretünk.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes